44. ΝΟΜΟΘΕΤ. ΔΙΑΤΑΓΜΑ υπ’ αριθ. 290 της 12/20 Σεπτ. 1969 (ΦΕΚ Α΄ 188) Περί ισχύος εν Ελλάδι αδειών κυκλοφορίας ως και αδειών ικανότητος οδηγών αυτοκινήτων οχημάτων, εκδεδομένων εν τη Ομοσπόνδω Δημοκρατία της Γερμανίας και εν Βελγίω. Άρθρ.1.-1.Άδειαι κυκλοφορίας ως και άδειαι ικανότητος οδηγού αυτοκινήτων οχημάτων, εκδεδομέναι εν τη Ομοσπόνδω Δημοκρατία της Γερμανίας, ισχύουν και εν Ελλάδι άνευ προσθέτου τινός διατυπώσεως. 2.Άδειαι ικανότητος οδηγού αυτοκινήτων οχημάτων, εκδεδομέναι εν Βελγίω, ισχύουν και εν Ελλάδι άνευ προσθέτου τινός διατυπώσεως. Άρθρ.2.-Αι περί ων το προηγούμενον άρθρον άδειαι ικανότητος οδηγού, εκδεδόμεναι επ’ ονόματι ατόμων Ελληνικής Ιθαγενείας, ισχύουν επί διετίαν από της εισόδου τούτων εις το Ελληνικόν έδαφος. 